SIRI ออกหุ้นกู้ชุดใหม่ วงเงิน 1.5 พันลบ. เคาะดอกเบี้ย 3.95%
SIRI ออกหุ้นกู้ชุดใหม่ วงเงิน 1.5 พันลบ. เคาะดอกเบี้ย 3.95%
SIRI ออกหุ้นกู้ชุดใหม่ วงเงิน 1.5 พันลบ. เคาะดอกเบี้ย 3.95%
2 พ.ย. 2563

บริษัท แสนสิริ จำกัด (มหาชน) หรือ SIRI ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าไม่เกิน 1,500 ล้านบาท แบ่งเป็นเสนอขาย 1,000 ล้านบาท และหุ้นกู้สำรองไม่เกิน 500 ล้านบาท อายุ 3 ปี 6 เดือน ครบกำหนดไถ่ถอนปี พ.ศ.2567 อัตราดอกเบี้ยคงที่ 3.95% ต่อปี จ่ายดอกเบี้ยทุก 3 เดือน ตลอดอายุหุ้นกู้ โดยเสนอขายให้แก่ผู้ลงทุน และ/หรือ ผู้ลงทุนรายใหญ่ ระหว่างวันที่ 6 และ 9-10 พ.ย.63 ผ่านธนาคารกรุงเทพ ธนาคารกรุงไทย ธนาคารกสิกรไทย ธนาคารไทยพาณิชย์ บล.โนมูระ พัฒนสิน บล.กรุงไทย ซีมีโก้ และ บล.ฟินันเซีย ไซรัส
โดย บริษัท ทริสเรทติ้ง จำกัด จัดอันดับความน่าเชื่อถือของบริษัทที่ “BBB+” แนวโน้มอันดับเครดิต “Negative” เมื่อวันที่ 1 เม.ย.63
ทั้งนี้ บริษัทมีวัตถุประสงค์จะนำเงินที่ได้รับจากการเสนอขายหุ้นกู้ครั้งนี้ไปใช้เป็นเงินทุนหมุนเวียนในการดำเนินธุรกิจ โดยจะใช้เงินภายใน 1-2 ปีนับแต่วันออกหุ้นกู้